## Pravilnik o jedinstvenim minimalnim izračunskim elementima vrijednosti nastavnog sata u autoškoli

### NN 187/2004 (29.12.2004.), Pravilnik o jedinstvenim minimalnim izračunskim elementima vrijednosti nastavnog sata u autoškoli

# ministarstvo unutarnjih poslova

3214

Na
temelju članka 202. stavka 4. Zakona o sigurnosti prometa na cestama (»Narodne
novine«, broj 105/04.) ministar unutarnjih poslova donosi

## PRAVILNIK

### o jedinstvenim minimalnim izraČunskim elementima vrijednosti nastavnog sata u autoŠkoli

Članak
1.

Ovim
Pravilnikom propisuju se jedinstveni minimalni izra­čunski elementi vrijednosti
nastavnog sata u autoškoli za nastavne predmete Prometni propisi i sigurnosna
pravila i Uprav­ljanje vo­zilom za pojedinu kategoriju vozila.

Članak
2.

Jedinstveni minimalni izračunski elementi vrijednosti
nas­tav­nog sata za nastavni predmet Prometni propisi i sigurnosna pravila
(PPSP) za sve kategorije vozila su:

|  |  |  |  |
| --- | --- | --- | --- |
| Red. | Minimalni izračunski elementi | Nastavni | Vrijednost |
| broj | nastavnog sata PPSP | sat/kuna | izračunskog |
| if !supportEmptyParas endif | if !supportEmptyParas endif | if !supportEmptyParas endif | elementa/% |
| 1. | Troškovi rada | if !supportEmptyParas endif | 49,87 |
| 2. | Amortizacija ili zakup | if !supportEmptyParas endif | 15,63 |
| 3. | Zajednički troškovi | if !supportEmptyParas endif | 34,50 |
| 4. | Ukupno (1 + 2 + 3) | 12,80 | 100,00 |

U
troškove rada spada bruto plaća u iznosu od 49,87 % od cijene nastavnog sata, u
koje su uračunati propisani doprinosi i naknade.

Obračunski
fond radnih sati iz nastavnog predmeta Prometni propisi i sigurnosna pravila
obračunat je u skladu s propisanim tjednom, odnosno mjesečnom normom rada
stručnih djelatnika autoškole.

Amortizacija
ili zakup prostora iznosi 15,63 % od cijene nastavnog sata.

Zajednički
troškovi iznose 34,50 % od cijene nastavnog sata, a u koje ulaze troškovi
amortizacije nastavne opreme (računala i dr.), osiguranja prostora i opreme,
servisa i popravaka, nabave literature i nastavnog materijala, troškovi
telefona, poštarine, platnog prometa, administrativno-računovodstvenih poslova,
sredstava za razvoj, ukalkulirane dobiti i troškovi rada stručnog voditelja.

Članak
3.

Jedinstveni minimalni izračunski elementi vrijednosti
nastav­nog sata za nastavni predmet Upravljanje vozilom (UV) za »B« kategoriju
vozila su:

|  |  |  |  |
| --- | --- | --- | --- |
| Red. | Minimalni izračunski elementi | Nastavni sat | Vrijednost |
| broj | nastavnog sata UV | /kuna | izračunskog |
| if !supportEmptyParas endif | if !supportEmptyParas endif | if !supportEmptyParas endif | elementa/% |
| 1. | Troškovi rada | if !supportEmptyParas endif | 49,11 |
| 2. | Trošak vozila | if !supportEmptyParas endif | 28,60 |
| 3. | Zajednički troškovi | if !supportEmptyParas endif | 22,29 |
| 4. | Ukupno (1 + 2 + 3) | 83,13 | 100,00 |

U
troškove rada spada bruto plaća u iznosu od 49,11 % od cijene nastavnog sata u
koje su uračunati propisani doprinosi i naknade.

Obračunski fond radnih sati iz nastavnog predmeta
Uprav­ljanje vozilom utvrđen je u skladu s tjednom nastavnom normom rada
instruktora vožnje od 40 nastavnih sati.

Troškovi vozila iznose 28,60 % od cijene nastavnog sata
u koje ulaze: amortizacija, registracija, osiguranje, održavanje i gorivo.
Gorivo se obračunava prema normativu od najmanje dvije litre BMB – euro 95 po
nastavnom satu, a čija je cijena promje­njiva.

Za izračun amortizacije vozila uzeta je minimalna nabavna
cijena vozila niže klase i amortizacijski vijek pet godina. Taj iznos treba se
otpisati u roku od 5 godina.

Zajednički troškovi iznose 22,29 % od cijene
nastavnog sata, a u koje ulaze troškovi uredskog materijala, energije,
telefona, poštarine, platnog prometa, administrativno-računovodstvenih po­slo­va,
nabave nastavnih pomagala, sredstava za razvoj, ukalkulirana dobit, troškovi
korištenja i održavanja prometnog vježba­lišta i troškovi rada stručnog
voditelja.

Članak 4.

Jedinstveni minimalni izračunski elementi za
vrijednost nastavnog sata iz nastavnog predmeta Upravljanje vozilom za ostale
kategorije vozila izračunavaju se na temelju neto vrijednosti izračunskih
elemenata za B kategoriju vozila uvećanih za određeni postotak kako slijedi:

A1 kategorija vozila – 15 % veći od cijene nastavnog
sata B kategorije vozila, odnosno iznosi 95,59 kuna,

A kategorija vozila – 20 % veći od cijene nastavnog
sata B kategorije vozila, odnosno iznosi 99,75 kuna,

M kategorija vozila – 10 % veći od cijene nastavnog
sata B kategorije vozila, odnosno iznosi 91,44 kune,

F kategorija vozila – 10 % veći od cijene nastavnog
sata B kategorije vozila, odnosno iznosi 91,44 kune.

Za A1, A, M i F kategoriju vozila jedinstveni
minimalni izračunski elementi vrijednosti nastavnog sata su veći od onih za B
kategoriju vozila, jer se tijekom osposobljavanja koristi i prateće vozilo.

B+E kategorija vozila – 5 % veći od cijene nastavnog
sata B kategorije vozila, odnosno iznosi 87,28 kuna,

C1 kategorija vozila – 15 % veći od cijene nastavnog
sata B kategorije vozila, odnosno iznosi 95,59 kuna,

C1+E
kategorija vozila – 20 % veći od cijene nastavnog sata B kategorije vozila,
odnosno iznosi 99,75 kuna,

C
kategorija vozila – 20 % veći od cijene nastavnog sata B kategorije vozila,
odnosno iznosi 99,75 kuna

C+E
kategorija vozila – 25 % veći od cijene nastavnog sata B kategorije vozila,
odnosno iznosi 103,90 kuna,

D
kategorija vozila – 60 % veći od cijene nastavnog sata B kategorije vozila,
odnosno iznosi 133,00 kuna,

D+E
kategorija vozila – 65 % veći od cijene nastavnog sata B kategorije vozila,
odnosno iznosi 137,16 kuna.

Kod
određivanja jedinstvenih minimalnih izračunskih elemenata vrijednosti nastavnog
sata iz nastavnog predmeta Uprav­ljanje vozilom za kategoriju A1, A, B+E, C1,
C1+E, C, C+E, D, D+E uzeta je u obzir minimalna nabavna cijena vozila,
amortizacijski vijek od 10 godina, potrošnja goriva i plaća instruktora vožnje.

Članak
5.

Jedinstveni
minimalni izračunski elementi vrijednosti nas­tav­nog sata za pojedinu
kategoriju vozila, iz članaka 2., 3. i 4. ovoga Pravilnika ne sadrže porez na
dodanu vrijednost.

Članak
6.

Autoškole
su dužne utvrditi minimalnu cijenu nastavnog sata na način da izračun cijene
nastavnog sata za pojedinu kategoriju vozila ne smije biti manji od propisanih
jedinstvenih minimalnih izračunskih elemenata vrijednosti nastavnog sata za
pojedini nastavni predmet propisanih ovim Pravilnikom.

Članak
7.

Autoškola
ne smije na bilo koji način (oglašavanjem, sezonskim popustima, prigodnim
popustima za blagdane, reklamiranjem, nagradnim igrama i dr.) iskazivati nižu
cijenu nastavnog sata za pojedini nastavni predmet, od one koja je propisana
ovim Pravilnikom na temelju jedinstvenih minimalnih izračunskih elemenata
vrijednosti nastavnog sata.

Članak
8.

Stupanjem
na snagu ovog Pravilnika prestaju važiti Jedinstveni minimalni izračunski
elementi vrijednosti nastavnog sata za pojedinu kategoriju ili vrstu vozila
(»Narodne novine« broj 197/03).

Članak
9.

Ovaj
Pravilnik stupa na snagu osmoga dana od dana objave u »Narodnim novinama«.

Broj: 511-01-52-88883-2004.

Zagreb, 17. prosinca 2004.

Ministar
**Marijan Mlinarić, dr. med**., v. r.

Pravilnik, NN 187/2004-3214